Държавен вестник, бр. 49, 2004 г., стр. 11

Б Р О Й  49
Д Ъ Р Ж А В Е Н   В Е С Т Н И К
С Т Р .  11
Договарящата се страна, която ги приема, зап-
лаща дневните и квартирните разходи, както и
разходите, свързани с пътуванията в страната,
по предварително съгласувана програма.
Член 7
 При осъществяване на сътрудничеството в
рамките на тази конвенция действителни са ве-
теринарните сертификати, издадени и съгласу-
вани от договарящите се страни въз основа изис-
кванията на Международния зоосанитарен ко-
декс на МБЕ, които се оформят на руски и ан-
глийски език.
Член 8
 В случай че по време на преглед при преси-
чане на границата бъде установено, че внасяни-
те стоки или отделното транспортно средство с
живи животни, продукти и материали от живо-
тински произход, фуражи не отговарят на усло-
вията от ветеринарния сертификат по отноше-
ние на санитарните и хигиенните изисквания
или ако транспортното средство, което транс-
портира стоките, не отговаря на ветеринарните
изисквания за транспортиране, компетентните
органи на страната вносител уведомяват ком-
петентните органи на страната износител и
предприемат мерки за защита на територията
на своята държава от разпространение на за-
разни и паразитни болести по животните и зоо-
антропонози по хората в съответствие с нацио-
налното законодателство.
Член 9
 В случай на възникване на територията на
една от договарящите се страни на болести,
посочени в списък “А” на МБЕ, компетентните
органи на тази договаряща се страна са длъжни
незабавно да известят компетентните органи
на другата договаряща се страна и да прекратят
износа на животинска продукция, определена в
чл. 3 на тази конвенция.
 Установеният ред за износа на животинска
продукция се възобновява по установените меж-
дународни правила и процедури.
Член 10
 При съгласуване между договарящите се
страни разпоредбите на тази конвенция могат
да се прилагат по отношение на други известни
и неизвестни болести. При всеки такъв случай
се оформя допълнителен протокол, явяващ се
неотделима част от тази конвенция.
Член 11
 Договарящите се страни ще провеждат кон-
султации и преговори в рамките на междуна-
родните организации с цел провеждане на съг-
ласувана политика по въпросите, представля-
ващи взаимен интерес.
Член 12
Тази конвенция не засяга правата и задъл-
женията на договарящите се страни, произти-
чащи от други международни договори, по ко-
ито те са страни.
Член 13
Споровете, възникващи във връзка с тълку-
ването или прилагането на тази конвенция, се
решават чрез консултации и преговори между
договарящите се страни.
Член 14
 Тази конвенция влиза в сила след изтичане
на тридесет дни от датата на получаване по
дипломатически път на последното писмено
съобщение за изпълнението от договарящите
се страни на процедурите, предвидени от наци-
оналното им законодателство, за нейното вли-
зане в сила.
 Тази конвенция се сключва за срок от пет
години. Нейното действие автоматично се про-
дължава за всеки следващ период от пет годи-
ни, ако нито една от договарящите се страни не
уведоми в писмена форма по дипломатически
път другата договаряща се страна не по-късно
от шест месеца преди изтичането на съответ-
ния период за своето намерение да прекрати
действието на тази конвенция.
Конвенцията е подписана в София на 24 но-
ември 2003 г. в два екземпляра, всеки от които
на български, узбекски и руски език, като всич-
ки текстове имат еднаква сила. В случай на въз-
никване на противоречия в тълкуването на раз-
поредбите на тази конвенция меродавен е тек-
стът на руски език.
За правителството на
За правителството на
Република България:
Република Узбекистан:
Мехмед Дикме,
Елер Ганиев,
министър на
заместник министър-
земеделието и
председател—началник
горите
на Комплекса за
вътрешноикономическа
дейност—генерален
директор на Узбекската
агенция за вътрешно-
икономически връзки
29245
НАРЕДБА № 14
от 8 април 2004 г.
за условията и реда за одобрение на типа на
двигатели с компресионно запалване и за одоб-
рение на типа на нови колесни трактори по
отношение на емисиите на замърсители
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят условия-
та и редът за одобрение на типа на:
1. двигател или фамилия двигатели с комп-
ресионно запалване, предназначени за задвиж-
ване на колесни трактори по отношение на
емисиите на замърсители;
2. колесен трактор с двигател с компресион-
но запалване по отношение на емисиите на за-
мърсители.